मोदी सरकार के काम-काज पर कांग्रेस की आलोचना और राजग मंत्रियों को बहस के लिए कांग्रेस नेता कपिल सिब्बल की चुनौती पर सवालों के जवाब में शाह ने कहा कि भाजपा सिब्बल के साथ बहस में नहीं जाएगी। उन्होंने कहा, ‘आप कांग्रेस से क्या उम्मीद करते हैं। क्या वह हमारी तारीफ करेंगे’। भाजपा अध्यक्ष ने विनिर्माण, ऊर्जा, सॉफ्टवेयर आयात जैसे विभिन्न क्षेत्रों में सरकार की उपलब्धियों और किसानों व युवाओं के कल्याण के लिए उठाए गए कदमों की चर्चा करते हुए कहा, ‘यह इकलौती सरकार है जिसने हर दिन एक नई पहल की है’।